
RAPORT

asupra propunerii legislative privind instituirea Zilei Plantaţiilor
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind instituirea Zilei Plantaţiilor, transmisă cu adresa nr.Pl. x 435 din 4 iunie 2007 şi înregistrată sub nr.24/302/05.06 .2007. 
La întocmirea raportului, Comisia a avut în vedere avizul favorabil al Consiliului Legislativ şi  punctul de vedere negativ al Guvernului.
 Propunerea legislativă are ca obiect de reglementare instituirea Zilei Plantaţiilor şi declararea ca zi a plantaţiilor a primei sâmbete a lunii martie a fiecărui an.
Propunerea legislativă privind instituirea Zilei Plantaţiilor face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii şi Dezvoltării Rurale. 

La lucrările comisiei au fost prezenţi 26 de deputaţi, din totalul de 27 de membri ai comisiei.

Propunerea legislativă a fost respinsă cu majoritate, înregistrându-se 1 vot împotriva propunerii de respingere, în şedinţa din 25 septembrie 2007, din următorul considerent:
· Prevederile propunerii sunt cuprinse în proiectul noului Cod silvic.
· Propunerea nu respectă prevederile Legii nr.24/2000.
Propunerea legislativă a fost respinsă de Senat în şedinţa din 30 mai 2007.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
VICEPREŞEDINTE,



SECRETAR,


Dr. Valeriu TABĂRĂ 


Vasile MOCANU  
Întocmit: consilier Anton Păştinaru   

